Kanadában hiába értek el második és ötöik helyezést, utóbb diszkvalifikálták őket, mert szabálytalan fékeket használtak. Az amerikai nagydíjon Schumacher hatalmas balesetet szenvedett, így hat futamot ki kellett hagynia. Helyettesei, Gené és Pizzonia nem tudtak megbarátkozni az autóval, így Montoyára maradt, hogy megvédje a csapat becsületét. Őt egyébként az amerikai nagydíjon diszkvalifikálták, mert az autója nem indult el a rajtrácson, ezért a boxutcába rohant, hogy a tartalék autóba üljön. Azzal el is indult a boxutcából, de a versenyirányítás szerint túl későn váltott autót, ami szabálytalan volt. A magyar nagydíjon visszatértek egy hagyományosabb orrkialakításhoz, ez valamicskét javított a teljesítményen. Olaszországban Montoya megfutotta az akkori mindenkori leggyorsabb kört a prekvalifikáció alatt, de ezt nem jegyzik, mert nem versenykörülmények közt történt. A csapat egyetlen győzelmét Montoyával szerezte a szezonzáró brazil nagydíjon, és 2012-ig ez volt a csapat utolsó győzelme.